open-index/open-wikipedia-markdown huggingface dataset:
گوہر ملسیانی

**گوہر ملسیانی** کا اصل نام میاں طفیل محمد تھا ۔ آپ 15 جولائی 1934ء کو ملسیان ، بھارت میں پیدا ہوئے ۔ پاکستان کے شہر خانیوال میں رہائش اختیار کی ۔ اقبالیات میں ایم فل کیا اور شعبہ تعلیم میں خدمات سر انجام دیں ۔ بعد ازاں صادق آباد ضلع رحیم یار خان میں قیام رہا،

## احباب کی آرا
سید صبیح الدین صبیح رحمانی لکھتے ہیں
نعتیہ ادب کے فروغ ارتقا میں گوہر ملسیانی کی مساعی جمیلہ کو کبھی فراموش نہیں کیا جاسکے گا انھوں نے نعتیہ ادب کو اپنی کتب اور تحریروں سے بہت باثروت کیا اس باب میں ان کی کتابیں عصر حاضرکے نعت گو،مظہر نور،جذبات شوق اور ارمغان شوق اہمیت رکھتیں ہیں ۔
سبط جمال پٹیالوی نے 2015 گوہر ملسیانی پر " گوہر ملسیانی ۔ فن اور شخصیت " کے نام سے ایک کتاب لکھی جس میں فرمایا
"گوہر ملسیانی نے نہ صرف اسلامی اصناف شعری کی تخلیق میں دلچسپی لی بلکہ حمد و نعت لکھنے والے اہل سخن کی تخلیقات کوبھی سنجیدگی سے سراہا۔"عصرحاضر کے نعت گو"گوہر ملسیانی کے قلم سے نکلنے والا وہ ادبی شاھکار ہے جس نے ان کے تنقیدی جوھرہی کو اجاگر نہیں کیا بلکہ پاکستان کے ادبی منظرنامے پر نعت کے ادبی اسالیب کی چاندنی بھی بکھیر دی۔ادب کے عمومی جہتوں سے وابستہ رہ کر بھی تنقید،تحقیق،شاعری اور نثری ادب کے شعبوں میں گوہر ملسیانی نے ایسا کام کر دیا ہے جس کی روشنی سے علم و ادب کے آفاق پر ہمیشہ اجالا رہے گا"

## مطبوعات
* نعتیہ ادب
* مظہر نور، (نعتیہ شاعری)
* عصر حاضر (کے نعت گو)
* متاع ِ شوق ، (نعتیہ شاعری)
* جذبات ِ شوق، (نعتیہ شاعری)
* ارمغان ِ شوق ، (حمد و نعت)

بچوں کا ادب
* سلطان صلاح الدین ایوبی
* پھول و کانٹے
* یادوں کے گلاب
* روشن کرنیں
* اقبال کی نظمیں
* طارق بن زیاد
* خالد بن ولید
* شیر شاہ سوری

دیگر مطبوعات
* غم اعلیِ
* انتخاب کلام ۔ شکیل بدایونی
* اردو انگریزی بول چال
* شوق شہادت زندہ ہے
* اقبال، علامہ اقبال کیسے بنے
* جلتی رتوں کی یاد
* حرمین شریفن کی فضاوں میں
* کاروان ِ خیال ، (انتخاب)
* آفتاب ِ آگہی کا سلسلہ
* سخن کا چراغ ۔ (تنقید)
* چمن زار حقائق ۔( منظومات)
## وفات
25 فروری 2017ء کو رحلت فرما گئے،
## حوالہ جات

زمرہ:ضلع خانیوال کی شخصیات
زمرہ:1934ء کی پیدائشیں
زمرہ:2017ء کی وفیات
لکس کوزی

## تعارف
بھارت میں اندرونی پوشاک کا بازار تاریخی طور پر کافی منقسم رہا ہے۔ تاہم گذشتہ چند سالوں میں اس اندرونی پوشاک کی منظم بازار کاری میں کافی ترقی ہوئی ہے۔ 2019ء ایک ٹیکنیکل فرم ٹیکنو پاک نے اپنی رپورٹ میں اندرونی پوشاک کے بازار کا تخمینہ انیس ہزار نو سو پچاس کروڑ لگایا تھااور رپورٹ میں کہا گیا تھا کہ اگر ہر سال اس میں تیرہ فیصد سے اس میں اضافہ ہوتا ہے تو 2024ء تک اس کا بازار اڑسٹھ ہزار کروڑ تک پہنچ جائے گا۔ملک میں جو بڑے اور عام طور سے اس زمرے کے زبان زد عام برانڈ ہیں، ان میں **لکس کوزی** ، ڈالر، روپا شامل ہیں۔ بازار کے تجزیہ نگاروں کے اعداد و شمار اور تخمینوں کے باوجود 2019ء میں دیپاولی اور دسہرہ جیسے تہواروں کے دوران بھی ان مشہور برانڈوں کی فروخت میں زبردست کمی واقع ہوئی ہیں۔معیشت کی دگرگوں حالت کے باعث عوام نے اندرونی پوشاک پہننا یا تو کم کر دیا ہے یا اس کے لیے تازہ خریداریوں میں زبردست اور غیر متوقع کمی آ چکی ہے۔ بھارت میں تہواروں میں عام طور پر ملبوسات اور فیشن سے متعلق اشیاء کی فروخت میں تیزی دیکھنے میں آتی ہے لیکن حیران کن طور پر اب انڈرویئر کی طلب میں کمی واقع ہوئی ہے ۔ مرد ، بچے یا خواتین سے قطع تعلق ہوکر کہا جائے تو تمام بڑی فیشن برانڈز لکس کوزی ، ڈالر اور روپا کے انڈرویئرز کی فروخت میں کمی واقع ہوئی ہے۔

## لکس کوزی کا پھیلاؤ
لکس کوزی بھارت میں مردوں کی اندرونی پوشاک کا ایک برانڈ ہے۔ لکس کوزی لکس انڈسٹریز لیمی ٹیڈ (ایل آئی ایل) کا حصہ ہے، جس کا مرکز کولکاتا، مغربی بنگال ہے۔ اس برانڈ کا کاروباری منافع 200 کروڑ روپیے ہے، جو زیادہ تر دیہی بھارت سے تعلق رکھتا ہے۔  اس برانڈ کا آغاز لکس انڈسٹریز لیمی ٹیڈ نے 1963ء میں کیا تھا۔ تاہم جدید طور پر یہ ملک بھر کی پانچ لاکھ دکانوں میں بیچا جاتا ہے۔ 

## برانڈ کی فلمی ستاروں کے ذریعے نمائندگی
لکس کوزی نے بنیان اور جانگیوں کے بازار میں فروغ کے لیے اشتہارات میں فلمی ستاروں کے ذریعے نمائندگی کروائی۔ اس برانڈ بھارت میں بادشاہ خان قرار دیے جانے والے شاہ رخ خان نے بہ طور برانڈ ایمبیسیڈر یا برانڈ سفیر کے طور پر فروغ دیا۔ 
2017ء میں امیتابھ بچن کو اس کمپنی نے برانڈ سفیر کے طور پر منتخب کیا۔ اسی سال کمپنی نے ورون دھون کو بھی اپنے برانڈ سفیر کے طور سائن کیا تھا۔

## قانونی تنازع
تصغیر|لکس کوزی کے مالک اشوک ٹوڈی
ٹائمز آف انڈیا کی 20 جون 2016ء کی اطلاع کے مطابق بھارت میں بین مذاہب شادیوں میں تین سو فیصد اضافہ ہوا ہے۔ صرف 2015ء-16ء میں دس ہزار 655 بین فرقہ جاتی شادیوں کا رجسٹریشن ہوا تھا۔اس کے باوجود یہ موضوع بھارت میں متنازع ہے۔ جب لکس کوزی کے مالک اشوک ٹوڈی کی بیٹی نے کولکاتا کے رضوان سے شادی کی تھی تو اس کے کچھ ہی وقت کے بعد رضوان کی نعش ریل کی پٹریوں پر دستیاب ہوئی تھی اور کچھ گوشوں سے اسے خود کشی تعبیر کی گئی۔اور کئی مقامات پر غریب یا متوسط طبقے کے مسلم نوجوانوں سے غیر مسلم لڑکیوں کے روابط، محبت یا شادیاں ہوئیں تو انھیں تشدد کا نشانہ بنایا گیا۔

## مزید دیکھیے
* بھارت میں اندرونی پوشاک کا بازار

## حوالہ جات

زمرہ:بھارت کی ملبوسات کی کمپنیاں
لیڈی شری رام کالج برائے نسواں

**لیڈی سری رام کالج برائے نسواں** دہلی یونیورسٹی سے ملحق خواتین کا ایک کالج ہے۔ یہ بھارت کے بہترین کالجوں میں سے ایک ہے اور یہاں آرٹز اور سماجیات کی تعلیم بہت معیاری ہوتی ہے۔

## تاریخ
لالا سری رام نے اپنی اہلیہ پھولن دیوی (لیڈی سری رام) کی یاد میں اس کالج کو 1956ء میں بنایا تھا۔ ابتدا میں یہ کالج دریا گنج، دہلی میں واقع ایک عمارت میں چلتا تھا۔ اس وقت میں کالج میں 299 طلبہ، 9 اساتذہ اور تین کورسز تھے۔ اب کالج 5 ایکر کے طول و عرض میں پھیلا ہے۔ اس کا کیمپس جنوبی دہلی کے لاجپت نگر میں ہے۔ فی الحال یہاں 2000 طلبہ، 150 سے زائد اساتذہ اور 16 کورسز ہیں۔

## شعبہ جات
لیڈی سری رام کالج میں بی اے، بی کام، بی اے پروگرام، بی ایس سی، بی ای آئی ایڈ جیسے کورسز مہیا ہیں۔ بی اے معاشیات، انگریزی، ہندی، تاریخ، فلسفہ، سیاسیات، سنسکرت، سماجیات اور علم نفسیات جیسے کورسز میں کرائے جاتے ہیں۔ بی کام آنرس کے علاوہ بی اے پروگرام کا کورس بھی موجود ہے۔ بی ایس سی میں ریاضی اور شماریات (Statistics)، پوسٹ گریجویٹ کورسز میں کونفلکٹ ٹرانسفارمیشن اینڈ پیس بلڈنگ ہے۔ اس کے علاوہ جرنلزم اور ماس کمیونی کیشن آنرس بھی کالج میں دستیاب ہے۔

## انعقادات
لیڈی سری رام کالج کا سالانہ تہوار ترنگ بڑی دھوم دھام سے منایا جاتا ہے۔ ترنگ کے ذریعے ملک بھر کے کالجوں کے طلبہ موسیقی، رقص، ڈراما، بحث و مباحثہ، فنون لطیفہ، کوز اور فلم جیسے مسابقوں میں حصہ لیتے ہیں۔ ان مسابقات کا مقصد ہن آہنگی پیدا کرنا اور طلبہ کی صلاحیت میں اضافہ کرنا ہے۔

لیڈی سری رام کالج میں 20 کلب بھی ہیں اور نصابی تعلیم کے علاوہ دیگر علوم و فنون میں طلبہ کو شمل کر کے ان کی صلاحیتوں کو نکھارنے کا موقع دیا جاتا ہے جیسے فنون لطیفہ کے لیے ہائیو، بحث و مباحثہ کے لیے ڈبیٹنگ سوسائٹی اور ڈراما کے لیے ڈراما سوسائٹی وغیرہ۔ موسیقی میں کلاسیکی اور بین الاقوامی دونوں طرح کے کلب ہیں اور طلبہ میں خوب پسند کیے جاتے ہیں۔ ان سب کے علاوہ نیشنل سروس اسکیم، نیشنل اسپورٹس آرگنائزیشن یا نیشنل کیدیٹ کورپس میں حصہ لینا نا گزیز ہے۔
## حوالہ جات

زمرہ:1956ء میں قائم ہونے والے تعلیمی ادارے
زمرہ:بھارت میں 1956ء کی تاسیسات
زمرہ:دہلی یونیورسٹی
زمرہ:دہلی میں خواتین کی یونیورسٹیاں اور کالج
یوسف پٹھان

**یوسف پٹھان** (پیدائش: 17 نومبر 1982ء) بھارت کے کرکٹ کھلاڑی ہیں۔ وہ بین الاقوامی سطح پر کھیل چکے ہیں اور بھارتی کرکٹ ٹیم کا حصہ رہ چکے ہیں۔ انھوں نے اپنے کرکٹ کیرئر کا آغاز 2001ء/02ء میں فرسٹ کلاس کرکٹ میں کیا تھا۔ وہ دائیں ہاتھکے بلے باز ہیں اور دائیں ہاتھ کے آف بریک گیند باز ہیں۔ ان کے چھوٹے بھائی عرفان پٹھان ایک زمانہ میں بہت معروف اور کامیاب کرکٹ کھلاڑی رہ چکے ہیں اور وہ بھی ایک طویل عرصہ تک بھارتی ٹیم میں بطور آل راونڈر کھیل چکے ہیں۔

## ذاتی زندگی
یوسف پٹھان کی ولادت وڈودرا، گجرات میں ایک گجراتی پٹھان خاندان میں ہوئی۔ وہ مشہور کرکٹ کھلاڑی اور ہر فن مولا کھلاڑی عرفان پٹھان کے بڑے بھائی ہیں۔ یوسف کی شادی ممبئی ایک فیزیو تھیرپسٹ آفرین سے ہوئی اور 17 اپریل 2014ء کو ان کے ہاں ایک لڑکے کی ولادت ہوئی

### کیریئر
دیودھر ٹرافی 2007ء اور انٹر اسٹیٹ ڈومیسٹک ٹی20 میں بہترین کارکردگی کے باعث یوسف پٹھان کو آئی سی سی عالمی ٹوئنٹی20 کے لیے بھارتی ٹیم میں شامل کیا گیا تھا۔ یہ عالمی کپ 2007ء میں جنوبی افریقا میں منعقد ہوا تھا۔ یوسف پٹھان کو پاکستان کے خلاف فائنل میں پہلا مقابلہ کھیلنے کا موقع ملا تھا۔ انھوں نے اس مقابلہ میں بلے بازی کی 15 رن بنائے۔ ان کا آئی پی ایل کا کیرئر شاندار رہا۔ انھوں نے راجستھان رائلز کے لیے بہترین کھیل کا مظاہرہ کیا اور ٹیم کی جیت میں ان کا کلیدی کردار تھا۔ آئی پی ایل کے بعد انھیں بھارتی ٹیم میں شامل کیا گیا اور وہ کتپلائی کپ اور ایشیا کپ میں کھیلے۔ انھیں زیادہ بلے بازی کرنے کا موقع نہیں ملا اور بلے یا گیند سے کچھ کمال نہیں کر پائے۔ نتیجتا انھیں ٹیم سے باہر کر دیا گیا۔ اس کے بعد انھوں نے گھریلو کرکٹ میں شاندار کھیل کا مظاہرہ کیا اور انگلینڈ کے خلاف انھیں بھارتی ٹیم میں کھیلنے کا موقع ملا۔ انھوں نے اس موقع کا فائدہ اٹھایا اور اپنے 26ویں یوم پیدائش کے موقع پر اندور میں انگلینڈ کے خلاف محض 29 گیندوں پر اپنی نصف سنچری مکمل کی۔

## مزید دیکھیے
* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست
* بھارت کے ایک روزہ بین الاقوامی کرکٹ کھلاڑیوں کی فہرست
* بھارت کے ٹوئنٹی/20 بین الاقوامی کھلاڑیوں کی فہرست

## حوالہ جات

زمرہ:1982ء کی پیدائشیں
زمرہ:بقید حیات شخصیات
زمرہ:بھارت کے کرکٹ کھلاڑی
زمرہ:بھارتی ایک روزہ کرکٹ کھلاڑی
زمرہ:بھارتی سنی مسلمان
زمرہ:پشتون نژاد بھارتی شخصیات
زمرہ:راجستھان رائلز کرکٹ کھلاڑی
زمرہ:کرکٹ عالمی کپ 2011 کے کھلاڑی
زمرہ:گجرات (بھارت) کی شخصیات
زمرہ:گجراتی شخصیات
زمرہ:وڈودرا کی شخصیات
زمرہ:کولکاتا نائٹ رائیڈرز کے کرکٹ کھلاڑی
زمرہ:سن رائزرز حیدرآباد کے کرکٹ کھلاڑی
زمرہ:بھارت کے عالمی ٹوئنٹی/20 کرکٹ کھلاڑی
زمرہ:انڈیا بلیو کے کرکٹ کھلاڑی
زمرہ:انڈیا گرین کے کرکٹ کھلاڑی
زمرہ:انڈیا ریڈ کے کرکٹ کھلاڑی
زمرہ:ویسٹ زون کے کرکٹ کھلاڑی
زمرہ:وڈودرا کرکٹ ٹیم کے کھلاڑی
زمرہ:ویکی ڈیٹا سے مطابقت رکھنے والی مختصر تفصیل
زمرہ:کرکٹ میں ڈوپنگ کیس
زمرہ:مغربی بنگال سے لوک سبھا کے ارکان
زمرہ:17 نومبر کی پیدائشیں
شری شانت

**شانتی کمارن نایر شری شانت** (پیدائش: 6 فروری 1983ء) بھارت کے کرکٹ کھلاڑی ہیں۔ انھیں بھارٹی ٹیم کی جانب سے تمام فارمیٹ میں کھیلنے کا موقع ملا۔ وہ دائیں ہاتھ تیز گیند باز ہیں اور دائیں ہاتھ سے بلے بازی کرتے تھے۔ فرسٹ کلاس کرکٹ میں انھوں نے کیرالہ کرکٹ ٹیم کی نمائندگی کی اور انڈین پریمیئر لیگ میں وہ راجستھان رائلز کے لیے کھیلے۔ وہ کیرلا رنجی کے پہلے کرکٹ کھلاڑی ہیں جنھیں ٹوئنٹی20 میں بھارت کی نمائندگی کرنے کا موقع ملا۔ ان پر 2013ء میں آئی پی ایل میں بد عنوانی کی وجہ سے تا حیات پابندی لگائی گئی تاہم اگست 2019ء میں پابندی میں تخفیف کر دی گئی۔ 2018ء میں انھوں نے معروف ریلٹی شو بگ باس میں شرکت کی اور مفتوح رہے تھے۔
### ذاتی زندگی
شری شانت کی ولادت 6 فروری 1983ء کو شانتا کماران نایر اور ساوتری دیوی کے گھر ہوئی۔ ان کے ایک بڑا بھائی اور دو بڑی بہنیں ہیں۔ 12 دسمبر 2013ء کو ان کی شادی اپنی محبوبہ بھوبنیشوری کماری سے ہوئی جن کا تعلق جے پور کی شیخاوت خاندان سے ہے۔ ان کی شادی گرو وایور مندر میں ہوئی تھی۔
### ابتدائی کیریئر
عہد طفلی میں شری شانت لیگ اسپنر تھے اور بھارت کے معروف گیند باز انیل کمبلے کی نقل کرتے تھے۔ اس وقت انیل کمبلے ٹیسٹ کپتان بننے والے تھے۔ شری شانت یارکر اچھی ڈالتے تھے اور اسی وجہ سے انھیں اسپن چھوڑ کر تیز گیندبازی کرنی پڑی۔ اس معاملہ ان کے برے بھائی ان کا بھرپور تعاون کیا۔ 2002ء-03ء میں انھوں نے فرسٹ کلاس کرکٹ میں آغاز کیا اور رنجی ٹرافی میں 22 وکٹ لیے اور اسی بنا پر دلیپ ٹرافی کے لیے ساوتھ زون کی ٹیم میں ان کا انتخاب ہو گیا۔ جب نیوزی لینڈ نے بھارت کا دورہ کیا تب انڈیا اے کی ٹیم میں شری شانت کو کھیلنے کا موقع ملا۔ یہ مقابلہ راجکوٹ میں ہوا تھا۔ انھوں نے 12 اوور میں 1 وکٹ لیا تھا۔ نومبر 2004ء میں شری شانت اس وقت سرخیوں میں آئے جب انھوں نے رنجی ٹرافی میں ہماچل پردیش کے خلاف ہیٹ ٹرک بنائی۔ انھیں چیلینجر ٹرافی میں چنا گیا اور اس میں انھوں نے بہترین کھیل کا مظاہرہ کیا مین آف دی سیریز رہے۔ بالاخر سری لنکا کے خلاف یک روزہ مقابلوں کے لیے بھارتی قومی کرکٹ ٹیم میں ان کا انتخاب ہو گیا۔

## مزید دیکھیے
* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست
* بھارت کے ایک روزہ بین الاقوامی کرکٹ کھلاڑیوں کی فہرست
* بھارت کے ٹوئنٹی/20 بین الاقوامی کھلاڑیوں کی فہرست

## حوالہ جات

زمرہ:1983ء کی پیدائشیں
زمرہ:انڈین پریمیئر لیگ
زمرہ:بقید حیات شخصیات
زمرہ:بگ باس کے شرکا
زمرہ:بھارت کے کرکٹ کھلاڑی
زمرہ:بھارت کے ٹیسٹ کرکٹ کھلاڑی
زمرہ:بھارتی ایک روزہ کرکٹ کھلاڑی
زمرہ:بھارتی زیر حراست اور قیدی شخصیات
زمرہ:راجستھان رائلز کرکٹ کھلاڑی
زمرہ:ضلع ایرناکولم کی شخصیات
زمرہ:کرکٹ عالمی کپ 2007 کے کھلاڑی
زمرہ:کرکٹ عالمی کپ 2011 کے کھلاڑی
زمرہ:کرکٹ کھلاڑی جنہوں نے فلموں میں اداکاری کی
زمرہ:ملیالی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:وارکشائر کے کرکٹ کھلاڑی
زمرہ:کوچی کے کھلاڑی
زمرہ:بھارت کے عالمی ٹوئنٹی/20 کرکٹ کھلاڑی
زمرہ:پنجاب کنگز کے کرکٹ کھلاڑی
زمرہ:ساؤتھ زون کے کرکٹ کھلاڑی
زمرہ:کرکٹ کھلاڑی جن پر بدعنوانی کی وجہ سے پابندی لگائی گئی
زمرہ:انڈیا بلیو کے کرکٹ کھلاڑی
زمرہ:انڈیا ریڈ کے کرکٹ کھلاڑی
زمرہ:کیرلا ٹیم کے کرکٹ کھلاڑی
زمرہ:ویکی ڈیٹا سے مختلف مختصر وضاحت
زمرہ:چھوٹے پیغام خانوں کا استعمال کرنے والے مضامین
مائیکل جیفری جارڈن

**مائیکل جیفری جارڈن** کی پیدائش 17 فروری ، 1963کو ہوئی۔ وہ ایک امریکی سابق پیشہ ور باسکٹ بال کھلاڑی ہیں انھیں نیشنل باسکٹ بال ایسوسی ایشن (این بی اے) کے شارلٹ ہورنٹس کے پرنسپل مالک ہونے کا بھی اعزاز حاصل ہے۔ انھوں نے این بی اے  کی طرف سے 15 سیزن کھیلے ۔ انھوں نے شکاگو بلس کے ساتھ چھ چیمپین شپ جیتی۔ این بی اے کی سرکاری ویب گاہ پر ان کی سوانح عمری میں کہا گیا ہے: " مائیکل جارڈن باسکٹ بال کا اب تک کا سب سے بڑا کھلاڑی ہے۔"
## ابتدائی سال
مائیکل کی پیدائش نیویارک شہر میں ڈیلورس (نیپلس) کے گھر میں ہوئی جو بینکنگ کے شعبے میں کام کرتی تھیں  اورن کے والد جیمز آر جارڈن سینئر اسپروائزر تھے۔ بچپن میں ہی ان کا کنبہ ولمنگٹن ، شمالی کیرولائنا ہجرت کر گیا تھا- مائیکل کا پانچ بچوں میں چوتھا نمبر ہے۔ ان کے دو بڑے بھائی ہیں ، لیری جارڈن اور جیمس آر جارڈن  جونیئر ، ایک بڑی بہن ، ڈیلورس اور ایک چھوٹی بہن ، روزلین ہے - مائیکل کے بھائی جیمس 2006 میں امریکی فوج میں XVIII ایئر بورن کور کے 35 ویں سگنل بریگیڈ کے کمانڈ سارجنٹ میجر کی حیثیت سے ریٹائر ہوئے۔
## ہائی اسکول کیریئر
جارڈن نے ولیمنگٹن کے ایمسلی اے لینی ہائی اسکول میں تعلیم حاصل کی ، جہاں انھوں نے باسکٹ بال ، بیس بال اور فٹ بال کھیل کر اپنے ایتھلیٹک کیریئر کو اجاگر کیا۔ جارڈن کو متعدد کالج باسکٹ بال پروگراموں نے بھرتی کیا ، جن میں ڈیوک ، نارتھ کیرولائنا ، ساؤتھ کیرولائنا ، سائراکیز اور ورجینیا شامل ہیں۔1981 میں ، اردن نے چیپل ہل میں یونیورسٹی آف نارتھ کیرولائنا میں باسکٹ بال اسکالرشپ قبول کیا ، جہاں اس نے ثقافتی جغرافیے کامیابی حاصل کی۔

## نجی زندگی
جارڈن نے جوانیٹا وانوئے سے 1989ء میں شادی کی، ان کے دو بچے، جیفری ومارکوس ہوئے اور ایک لڑکی جیسمین ہوئی۔ جارڈن اور وانوئے نے طلاق کے لیے عدالت سے 4 جنوری 2002ء میں رجوع کیا، فیصلہ سنایا گیا کہ طلاق کی وجوہ بہت چھوٹی ہیں۔ انھوں نے دوبارہ رجوع کیا اور بالآخر 29 دسمبر 2006ء کو باہمی رضامندی سے علیحدگی ہو گئی۔
## کتابیں
جارڈن نے اپنی زندگی ، باسکٹ بال کیریئر اور عالمی نظریہ پر روشنی ڈالنے والی متعدد کتابیں تصنیف کیں۔
## حوالہ جات

زمرہ:1984ء گرمائی اولمپکس میں تمغا یافتگان
زمرہ:1992ء گرمائی اولمپکس میں تمغا یافتگان
زمرہ:افریقی-امریکی باسکٹ بال کھلاڑی
زمرہ:الینوائے کی کاروباری شخصیات
زمرہ:امریکی ارب پتی
زمرہ:امریکی سرمایہ کار
زمرہ:بقید حیات شخصیات
زمرہ:شمالی کیرولائنا کے باسکٹ بال کھلاڑی
زمرہ:شمالی کیرولائنا کے بیس بال کھلاڑی
زمرہ:شمالی کیرولینا کی کاروباری شخصیات
زمرہ:نیو یارک شہر کی کاروباری شخصیات
زمرہ:نیو یارک کے باسکٹ بال کھلاڑی
زمرہ:نیو یارک کے بیس بال کھلاڑی
زمرہ:ہائلینڈ پارک، الینوائے کی شخصیات
زمرہ:ویلمینگٹن، شمالی کیرولائنا کے کھلاڑی
زمرہ:امریکی ہمدرد عوام
زمرہ:شارلوٹ، شمالی کیرولائنا کے کھلاڑی
زمرہ:شکاگو کی کاروباری شخصیات
زمرہ:صدارتی تمغا آزادی کے وصول کنندگان
زمرہ:ویکی ڈیٹا سے مختلف مختصر وضاحت
زمرہ:امریکی مسیحی
زمرہ:افریقی-امریکی میتھوڈسٹ
زمرہ:امریکی ایپسکوپیلین
زمرہ:امریکی پروٹسٹنٹ
زمرہ:امریکی رومن کیتھولک
زمرہ:افریقی-امریکی کاروباری شخصیات
زمرہ:امریکی باسکٹ بال کھلاڑی
زمرہ:بیسویں صدی کے امریکی مرد اداکار
زمرہ:باسکٹ بال میں اولمپک تمغا یافتگان
زمرہ:یونیورسٹی آف نارتھ کیرولائنا ایٹ چیپل ہل کے فضلا
زمرہ:شکاگو کے کھلاڑی
زمرہ:ریاستہائے متحدہ کے اولمپک طلائی تمغا یافتگان
زمرہ:اکیسویں صدی کی افریقی امریکی شخصیات
زمرہ:شکاگو کی شخصیات
زمرہ:افریقی-امریکی لوگ
زمرہ:1992ء گرمائی اولمپکس کے مسابق
زمرہ:نیو یارک سٹی کے کھلاڑی
پشاور کرکٹ ٹیم

**پشاور کرکٹ ٹیم** پشاور کی ایک پاکستانی فرسٹ کلاس کرکٹ ٹیم ہے۔ اس ٹیم کا ہوم گراؤنڈ پشاور کا ارباب نیاز اسٹیڈیم ہے۔ لسٹ اے اور ٹوئنٹی 20 ٹیم کو پشاور پینتھرز کے نام سے جانا جاتا ہے۔ پشاور کرکٹ ٹیم پہلی مرتبہ 1956-57ء میں فرسٹ کلاس مقابلوں میں کھیلی اور اس کے بعد انھوں نے سوائے 1977-78ء اور 1983-84ء تقریبا تمام سیزن میں حصہ لیا ہے۔ 1970ء کی دہائی میں صوبہ سرحد کے کھیلے جانے والے چند میچوں کے علاوہ، پشاور کرکٹ ٹیم 2005-06ء میں ایبٹ آباد کرکٹ ٹیم کے آغاز تک عام طور پر صوبہ خیبر پختونخوا کی واحد فرسٹ کلاس ٹیم تھی (اس سے قبل یہ صوبہ سرحد نام سے جانا جاتا تھا) پشاور نے 1998-99ء اور 2004-05ء میں قائد اعظم ٹرافی اور 2006-07ء میں اے بی این امرو کپ نیشنل ون ڈے چیمپیئن شپ میں فتح حاصل کی۔ انھوں نے 2011-12ء کے قائد اعظم ٹرافی ڈویژن ٹو میں بھی کامیابی حاصل کی۔فرسٹ کلاس کرکٹ میں 2013ء کے آخر تک انھوں نے 262 میچ کھیلے تھے جن میں سے 82 میں جیت ، 99 میں ہار ، 80 ڈرا اور ایک میچ برابر ہوا۔  اس ٹیم کا سب سے بڑا انفرادی اسکور 300 ناٹ آؤٹ ہے جو 2003-04ء میں کوئٹہ خلاف شعیب خان نے بنایا۔  ان کی عمدہ بولنگ کا ریکارڈ صفی اللہ خان کے پاس ہے جنھوں نے 1971-72ء میں ریلوے بی خلاف 62 سکور دے کر 9 وکٹیں حاصل کی تھیں۔ 
لسٹ اے کرکٹ کے وہ 73 میچ کھیل چکے ہیں، جن میں سے 22 میں جیت، 49 میں ہار، ایک برابر ہوا اور ایک بے نتیجہ رہا۔ 
پشاور کے نامور کھلاڑیوں میں حسیب احسن (ان کا پہلا ٹیسٹ پلیئر)، یونس خان ، یاسر حمید ، فضل اکبر ، وجاہت اللہ واسطی ، عمر گل اور ارشد خان شامل ہیں۔ جنوری 2017ء میں، انھوں نے فائنل میں کراچی وائٹس کو 124 رنز سے شکست دے کر ریجنل ون ڈے 2016–17ء کپ جیتا تھا ۔ 

## موجودہ اسکواڈ
بین الاقوامی میچ کھیلنے والے کھلاڑی **بولڈ** میں درج ہیں۔ 

* محمد رضوان ( کپتان )
* زوہیب خان
* اسراراللہ
* عمران خان جونیئر
* اکبر بادشاہ
* مصدق احمد
* نوید یاسین
* وقاص مقصود
* عمران خان
* فخر زمان
* سہیل خان
* کاشف بھٹی
* عثمان قادر
* سیف بدر

## حوالہ جات

## بیرونی روابط
* پشاور نے کھیلے گئے میچوں کی فہرست

زمرہ:پشاورمیں کھیل
زمرہ:پاکستان کی فرسٹ کلاس کرکٹ ٹیمیں
زمرہ:پاکستانی کھیلوں کے نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:قائد اعظم ٹرافی
آدتیہ ٹھاکرے

**آدِتْیَہ ٹھاکرے** (؛ ولادت: 13 جون 1990ء) مہاراشٹر مجلس قانون ساز کے ایم ایل اے ہیں۔ انھوں نے مہاراشٹر اسمبلی انتخابات، 2019ء میں ممبئی، مہاراشٹر سے جیت حاصل کی اور ٹھاکرے خاندان کے پہلے منتخب ایم ایل اے بنے۔ ان کے والد ادھو ٹھاکرے شیو سینا کے رہنما ہیں۔ ان کے دادا بال ٹھاکرے شیو سینا کے بانی ہیں۔
آدتیہ ٹھاکرے یووا سینا کے صدر نشین ہیں۔ یہ شیو سینا کی یوتھ ونگ ہے۔

## ابتدائی زندگی
آدتیہ ٹھاکرے کے والد ادھو ٹاکرے اور والدہ رشمی ٹھاکرے ہیں۔ ان کی ولادت ممبئی میں ہوئی۔ آدتیہ کا ایک چھوٹا بھائی بھی ہے جس کا نام تیجس ٹھاکرے ہے۔ آدتیہ نے اپنی اسکول کی تعلیم بامبے اسکوٹش اسکول میں مکمل کی۔ بعد ازاں انھوں نے بی اے کے لیے سینٹ زیوئرس کالج، ممبئی میں داخلہ لیا۔ انھوں نے پوسٹ گریجویشن کے سی لا کالج سے کی اور ایل ایل بی کی ڈگری حاصل کی۔

## ادبی کیرئر
2007ء میں انھوں نے اپنی شاعری کا مجموعہ “مائی تھوٹز ان وائٹ اینڈ بلیک“ (میرے خیالات سیاہ و سفید میں) شائع کی۔ اگلے سال انھوں نے نغمہ نگاری میں طب آزمائی کی اور ایک البم بنام امید جاری کیا۔ انھوں نے اس البم آٹھوں نغمے خود لکھے تھے۔

2010ء میں ممبئی یونیورسٹی کی قابل مطالعہ کتابوں میں فہرست میں روہنٹن مستری کی کتاب سچ ا لانگ جرنی شامل کی گئی جس میں مصنف نے ٹھاکرے خاندان اور مراٹھی لوگوں کے خلاف خوب لکھا ہے اور گھٹیا زبان کا استعمال کیا ہے۔ مصنف نے مراٹھیوں کو اپنی کتاب میں خوب لتاڑا ہے۔ ممبئی یونیورسٹی کی ریڈنگ لسٹ میں اس کتاب کی شمولیت کے خلاف آدتیہ ٹھاکرے نے زبردست احتجاج کیا اور کتاب کو نذر آتش کر دیا۔

## سیاسی سفر
اکتوبر 2019ء میں انھوں نے مہاراشٹر اسمبلی انتخابات میں ورلی اسمبلی حلقہ سے سیاست میں قسمت آزمائی کی۔ انھوں نے پہلی ہی دفعہ میں جیت حاصل کرلی ۔ وہ ٹھاکرے خاندان سے انتخابات میں حصہ لینے والے اور جیتنے والے پہلے شخص ہیں۔
## حوالہ جات

زمرہ:1990ء کی پیدائشیں
زمرہ:بال ٹھاکرے
زمرہ:بقید حیات شخصیات
زمرہ:سینٹ زیوئرز کالج، ممبئی کے فضلا
زمرہ:شیو سینا کے سیاست دان
زمرہ:کامنز زمرہ جس کا ربط ویکی ڈیٹا پر ہے
زمرہ:مراٹھی زبان کے مصنفین
زمرہ:مراٹھی شخصیات
زمرہ:ممبئی کے سیاست دان
زمرہ:مہاراشٹر کے سیاست دان
زمرہ:مراٹھی سیاست دان
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستانی شعرا
مسجد ادینا

مسجد ادینا اپنے وقت میں برصغیر پاک و ہند کی سب سے بڑی مسجد گردانی جاتی تھی۔ سکندر شاہ نے اسے  سلطنت بنگال کے دوران شاہی مسجد کی حیثیت سے تعمیر کیا تھا ، بعد ازان اس کی تدفین بھی اسی مسجد میں ہوئی۔سکندرشاہ الیاس شاہی خاندان کا  فرد تھا اور اس نے اپنے لیے "بلند مرتبہ سلطان" اور "خلیفہ آف دی وفادار" جیسے بلند و بالا القابات رکھے ہوئے تھے۔ یہ مسجد سابق شاہی دار الحکومت پانڈوا میں واقع ہے۔ اس  مسجد کے وسیع فن تعمیر کا تعلق اموی مسجد کے ہائپو اسٹائل سے ہے ، جسے نئے علاقوں میں اسلام کے تعارف کے دوران استعمال کیا جاتا تھا۔
ان دنوں یہ مسجد زیادہ تر کھنڈر میں تبدیل ہو چکی ہے۔ یہ بنگلہ دیش کی سرحد کے قریب ہندوستانی ریاست مغربی بنگال میں واقع ہے۔

## فن تعمیر
انھوں نے مسجد کے فن تعمیر میں بنگالی ، عربی ، فارسی اور بازنطینی طرز  تعمیر کو شامل کیا۔ اسے اینٹ اور پتھر کے ساتھ تعمیر کیا گیا تھا۔ ہندی آرکیٹیکچر ڈیزائن کی وجہ سے اس کا نا"م دیوتا بھگ شیو" کے نام سے وقف کیا گیا تھا۔ یہاں ایک ہاتھی کی نقش نگاری بھی موجود ہے جو عام طور پر مسجد کے فن تعمیر میں شامل نہیں ہوتی بلکہ  مندر کے فن تعمیر میں دکھائی دیتی ہے۔
سلطان بنگال سکندر شاہ نے مسجد میں عربی رسم الخط میں نقش بھی تعمیر کروائے۔جس کا  انداذ دمشق کی عظیم مسجد سے ملتا جلتا ہے۔و2و

## جدید دور
انیسویں صدی میں زلزلے سے مسجد کو  بہت زیادہ نقصان پہنچا تھا۔ جس کی وجہ سے مسجد کے بہت سے حصے منہدم ہو گئے۔3 دسمبر 1932 ء کو ، شمالی بنگال میں ایک جاگیرداری تحریک کے رہنما جیتو سنتھل نے ، آدینہ مسجد کے کھنڈر میں اپنی آخری لڑائی لڑی تھی۔ سنتھالوں کا ایک بہت بڑا گروہ ، جس نے حال ہی میں ہندو مذہب اختیار کیا تھا  نے تاریخی شہر پنڈوا کی طرف مارچ کیا ، ادینہ کے کھنڈر پر قبضہ کیا اور مسجد کو مندر میں تبدیل کرنے کے لیے ہندوؤں کی عبادت گاہ میں اسے تبدیل کیا۔

زمرہ:1373ء میں مکمل ہونے والی مذہبی عمارات
زمرہ:سلطنت بنگال
زمرہ:مغربی بنگال کی مساجد
زمرہ:بھارت میں سابقہ مساجد
زمرہ:جامع مساجد
زمرہ:مغربی بنگال میں آثار قدیمہ مقامات
زمرہ:ویکی ڈیٹا سے مطابقت رکھنے والی مختصر تفصیل
زمرہ:سنی شاہی سلاسل
زمرہ:سلطنت بنگالہ دور کی مساجد
زمرہ:1375ء میں مکمل ہونے والی مساجد
زمرہ:چودھویں صدی میں ہندوستان کی مساجد
رنجی ٹرافی

**رنجی ٹرافی**  بھارت میں کھیلا جانے والا گھریلو فرسٹ کلاس کرکٹ مسابقہ کا نام ہے۔ اس میں ملک بھر سے مختلف صوبہ جات کی ٹیمیں حصہ لیتی ہیں۔ رنجی میں فی الحال 29 صوبوں سے 37 ٹیمیں ہیں۔ رنجی کا نام بھارت کی طرف سے پہلی دفعہ کرکٹ کھیلنے والے رنجیت سنگھ جی کے نام پر رکھا گیا ہے۔ انھیں رنجی بھی کہا جاتا تھا۔

رنجی ٹرافی کی موجودہ فاتح ٹیم ودربھ رنجی ٹیم ہے۔ اس نے 2018ء/19ء سیزن میں سوراشٹر رنجی ٹیم کو 78 رنوں سے شکست دے کر یہ خطاب اپنے نام کیا۔ یہ مقابلہ ودربھ کرکٹ ایسوسی ایشن اسٹیڈیم ناگپور میں کھیلا گیا تھا۔ گذشتہ سال کا خطاب بھی ودربھ نے ہی جیتا تھا۔ اس سال مفتوح ٹیم دہلی تھی جسے ودربھ نے 9 وکٹوں سے شکست دی تھی۔
رنجی ٹرافی میں سب سے زیادہ رن بنانے والے کھلاڑی وسیم جعفر ہیں جنھوں نے اب تک 10665 رن بنا لیے ہیں۔ سب سے زیادہ سیکڑا بھی انھیں کے نام ہے۔ انھوں نے کل 36 سیکڑے لگائے ہیں۔ سب سے زیادہ وکٹ راجیندر گوئل کے نام ہیں۔ انھوں نے اپنے رنجی کیرئر میں کل 637 وکٹ لیے ہیں۔

## تاریخ
[تصغیر|بائیں|[رنجیت سنگھ جی کے نام پر اس ٹورنا منٹ کا نام رکھا گیا ہے۔]]

رنجی مسابقوں کا آغاز ایک اجلاس کے بعد جولائی 1934ء میں ہوا تھا۔ 1934–75۔ ۔ رنجی ٹرافی کا پہلا مقابلہ 4 نومبر 1934ء کو مدراس اور میسور کے مابین کھیلا گیا تھا۔ یہ مقابلہ چیپک گراونڈ مدراس میں ہوا تھا۔ ممبئی کی ٹیم نے سب سے زیادہ 41 بار رنجی ٹرافی کا خطاب اپنے نام کیا ہے جس میں 1958ء-59ء تا 1972ء-73ء لگاتار 15 خطاب بھی شامل ہیں۔

## مساہمین
رنجی ٹرافی میں فرسٹ کلاس کرکٹ کی ٹیمیں حصہ لے سکتی ہیں۔ اس کی زیادہ تر ٹیمیں علاقائی ہیں اور جگرافیائی بنیاد پر ٹیمیں بنائی گئی ہیں۔ البتہ دو ٹیموں (ریلوے اور سروسز) کا تعلق جغرافیہ سے نہیں۔

## موجودہ ٹیمیں
رنجی کی موجودہ ٹیمیں مندرجہ ذیل ہیں؛
آندھرا، اروناچل پردیش، آسام، بڑودہ، بنگال، بہار، چھتیس گڑھ، دہلی، گوا، گجرات، ہریانہ، ہماچل پردیش، حیدراباد (تیلانگانہ)، جموں اور کشمیر، جحارکھنڈ، کرناٹک، کیرلا، مدھیہ پردیش، مہاراشٹر، میگھالیہ، منی پور، مزورم، ممبئی، ناگالینڈ، اڑیسہ، پدوچیری، پنجاب، ریلوے، راجستھان، سوراشٹر، سکم، سروسز، تمل ناڈو، تریپورہ، اتر پردیش، اتراکھنڈ، ودربھ۔

## حوالہ جات

زمرہ:بھارت میں کھیل
زمرہ:بھارت میں مقامی کرکٹ مقابلے
زمرہ:کامنز زمرہ جس کا ربط ویکی ڈیٹا پر ہے
زمرہ:بھارت میں 1934ء کی تاسیسات
زمرہ:1934ء میں قائم ہونے والی کھیلوں کی لیگیں
زمرہ:ویکی ڈیٹا سے مختلف مختصر وضاحت
زمرہ:چھوٹے پیغام خانوں کا استعمال کرنے والے مضامین
زمرہ:کرکٹ
زمرہ:ممبئی
زمرہ:بھارت میں کرکٹ
زمرہ:فرسٹ کلاس کرکٹ مقابلے
زمرہ:رانجی ٹرافی
زمرہ:1934ء میں تاسیس شدہ مکرر واقعات
جنوبی پنجاب کرکٹ ٹیم (پاکستان)

**جنوبی پنجاب کرکٹ ٹیم** پاکستان میں ایک گھریلو کرکٹ ٹیم ہے جو صوبہ پنجاب کے جنوبی حصوں کی نمائندگی کرتی ہے۔  یہ گھریلو فرسٹ کلاس، لسٹ اے اور ٹی 20 کرکٹ مقابلوں میں حصہ لیتی ہے، یعنی قائد اعظم ٹرافی، پاکستان کپ اور قومی ٹی/20 کپ۔ ٹیم سدرن پنجاب کرکٹ ایسوسی ایشن کے زیر انتظام ہے۔
## تاریخ
ٹیم کو 31 اگست 2019 کو پاکستان کرکٹ بورڈ (پی سی بی) کے ذریعہ اعلان کردہ نئے گھریلو ڈھانچے کے ایک حصے کے طور پر متعارف کرایا گیا تھا۔

3 ستمبر 2019 کو پی سی بی نے کھلاڑیوں کا اعلان کیا۔
## موجودہ دستہ
* صہیب مقصود (کپتان)
* ذیشان اشرف (نک)
* عامر یامین
* اعظم خان (وک)
* دلبر حسین
* فیصل اکرم
* حسن خان
* محمد عمران
* خوش دل شاہ
* محمد الیاس
* نسیم شاہ
* آغا سلمان
* طیب طاہر
* عمیر خان
* زین عباس
* ضیاء الحق

## حوالہ جات

زمرہ:2019ء میں پاکستان میں تاسیسات
زمرہ:پاکستان کی فرسٹ کلاس کرکٹ ٹیمیں
زمرہ:پاکستان میں کھیلوں کے کلب
زمرہ:پاکستانی کھیلوں کے نامکمل مضامین
زمرہ:کرکٹ ٹیم نامکمل مضامین
زمرہ:2019ء میں قائم ہونے والے کرکٹ کلب
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان میں کھیلوں کی ٹیمیں
جودھا اکبر (فلم)

**جودھا اکبر** 2008ء میں ریلیز ہونے والی ایک ہندوستانی تاریخی رومانوی فلم ہے، جس کی ہدایتکاری  آوشوش گواریکر نے کی ہے۔ اس فلم میں ہریتک روشن اور ایشوریا رائے نے مرکزی کردارادا کیے ہیں۔
یہ فلم مغل شہنشاہ جلال الدین محمد اکبر کے جس کا کردار ہریتک روشن نے ادا کیا ہے اور راجپوت شہزادی جودھا بائی جو ان کی اہلیہ بنتی ہیں اور جس کا کردار ایشوریا رائے نے ادا کیا ہے کہ  درمیان میں رومانوی کہانی کے گرد گھومتی ہے۔ فلم کی موسیقی کمپوزر موسیقار اے آر رحمان نے تیار کی ہے۔

## ایوارڈ
اس فلم نے ساؤ پالو انٹرنیشنل فلم فیسٹیول میں بہترین غیر ملکی زبان کی فلم کا شائقین ایوارڈ ،گولڈن منبر انٹرنیشنل فلم فیسٹیول میں دو ایوارڈز ، سات اسٹار اسکرین ایوارڈز ، پانچ فلمی ایوارڈز اور دو قومی فلم ایوارڈزبھی حاصل کیے۔
## کاسٹ
ہریتک روشن بطور جلال الدین محمد اکبر

ایشوریا رائے بطور راجکماری جودھا بائی

سونو سود بطور راجکمار سوجامل

کلبھوشن کھربندا بطور راجا بھرمل

رضا مراد بطور شمس الدین اطاگا خان

پونم سنہا بطور ملکہ حمیدہ بانو بیگم

راجیش ویویک بطور چغتائی خان

ایلا ارون بحیثیت ماہم انگا

یوری سوری بطور بیرم خان

سریندر پال بطور رانا ادے سنگھ

پردیپ شرما بحیثیت شیخ مبارک

بلراج بطور راجا بلراج سنگھ

شہزور علی بطور راجا ہیمو

راجو پنڈت بطور راجا بھاٹی

بھارت کمار بطور راجا چوہان

راجیو سہگل بطور راجا  ویرات

## احتجاج اور قانونی امور
راجپوت برادری نے اس فلم میں نسلی راجپوت لوگوں کی گمراہ کن تصویر کشی ، سیاسی طور پر حوصلہ افزا تاریخی حیثیت  کو منفی انداذ سے پیش کرنے پر تنقید کا نشانہ بنایا کہ اس فلم سے راجپوتوں کی تاریخی ساخ کو نقصان پہینچا ہے۔فلم کے خلاف کچھ ریاستوں میں اس احتجاج کے نتیجے میں  مثلا اتر پردیش ، راجستھان ، ہریانہ اور اتراکھنڈ میں فلم کی نمائش پر پابندی عائد کردی گئی تھی۔ تاہم ، پروڈیوسرکی طرف سے اس فیصلے کو سپریم کورٹ میں چیلنچ کیا گیا۔ بعد ازاں ، ہندوستان کی سپریم کورٹ نے اتر پردیش  اتراکھنڈ اور ہریانہ کے کچھ قصبوں میں فلم کی نمائش پر پابندی ختم کردی۔
## حوالہ جات

زمرہ:2000ء کی دہائی کی جنگی فلمیں
زمرہ:2000ء کی دہائی کی سوانحی فلمیں
زمرہ:2000ء کی دہائی کی ہندی زبان کی فلمیں
زمرہ:آشوتوش گوواریکر کی ہدایت کاری میں بننے والی فلمیں
زمرہ:بھارتی تاریخی فلمیں
زمرہ:بھارتی جنگی فلمیں
زمرہ:بھارتی رزمیہ فلمیں
زمرہ:بھارتی رومانوی ڈراما فلمیں
زمرہ:بھارتی سوانحی فلمیں
زمرہ:راجستھان میں عکس بند فلمیں
زمرہ:عشقیہ داستانیں
زمرہ:یو ٹی وی موشن پکچرز کی فلمیں
زمرہ:بھارتی فلمیں
زمرہ:اردو زبان کی فلمیں
زمرہ:2008ء کی ڈراما فلمیں
زمرہ:اسلام کے بارے میں فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی تاریخی رومانوی فلمیں
زمرہ:مغلیہ سلطنت میں سیٹ فلمیں
زمرہ:اکبر کی ثقافتی تصویر کشی
زمرہ:بھارتی سوانحی ڈراما فلمیں
زمرہ:ہندوستان  میں سیٹ فلمیں
زمرہ:2000ء کی دہائی کی اردو زبان کی فلمیں
زمرہ:اردو زبان کی بھارتی فلمیں
زمرہ:سنسر شدہ فلمیں
زمرہ:مہاراشٹر میں عکس بند فلمیں
زمرہ:اے آر رحمان کی مرتب کردہ موسیقی پر مشتمل فلمیں
زمرہ:جے پور میں عکس بند فلمیں
زمرہ:جے پور میں سیٹ فلمیں
زمرہ:بھارت میں فلم سنسر شپ
زمرہ:بھارتی جنگی ڈراما فلمیں
زمرہ:فلم پر ہندوستان کی تاریخ
زمرہ:بھارتی بین المذاہب رومانوی فلمیں
زمرہ:بھارتی جنگی رومانوی فلمیں
زیب غوری

زیب غوری کا اصل نام احمد حسین خان تھا اور ان کے والد کا نام انور حسین خان غوری تھا ، زیب غوری 1928ء کو کانپور (بھارت) میں پیدا ہوئے، تقسیم ہند کے بعد پاکستان آگئے اور کراچی میں رہے، وہیں یکم اگست 1985ء کو رحلت فرما گئے، کراچی میں تدفین ہوئی،
سوگواروں میں موسیٰ محمود غوری اور شناور بشیر غوری ان کے بیٹے۔۔۔ بیوہ نجمہ زیب غوری اور۔حسنہ خانم غوری ان کی دختر ہیں،

## تصانیف
* زرد زرخیز (شب خون کتاب گھر آلہ آباد /1976ء /شاعری)
* چاک (1985ء/شاعری)
* زرتاب(شاعری)
## اسلوب شاعری
زیب غوری کا نام ساتویں دہائی کے ابتدائی سالوں میں جدید اردو شاعری کے منظر نامے پر نمایاں ہوا۔ 1962 میں جدیدیت کے ہنگامے میں بھی زیب غوری کا نام جدید شاعری کے منظر نامے سے غائب رہا۔ اس عہد کے اہم تنقیدنگاروں آل احمد سرور، خلیل الرحمن اعظمی اور شمس الرحمن فاروقی کی تحریروں میں بھی زیب غوری کا کوئی ذکر نہیں ملتا ہے۔ شمس الرحمن فاروقی کے ’’نئے نام‘‘ اور ’’فنون‘‘ (غزل نمبر لاہور) میں بھی کہیں نظر نہیں آتے ہیں تاہم شمس الرحمن فاروقی نے بعد میں زیب غوری کی شاعری کی اہمیت اور فکری بصیرت اور ان کے شعری جہات و ابعاد پر ایک جامع اور بھرپور مضمون ’’شاخ اظہار کا نیا پھول: زیب غوری‘‘ لکھ کر تنقیدی بے اعتنائی کی تلافی کردی اور زیب شناسی کی نئی راہیں کھول دیں۔
بعض نقادوں نے زیب غوری کے شعری اسلوب پر غالب کے اثرات کی نشان دہی کی ہے اور یہ سچ ہے کہ ان کی پوری شاعری بالخصوص ان کے پہلے مجموعے ’’زرد زرخیز‘‘ کی شاعری پر غالب کے واضح اور نمایاں اثرات موجود ہیں۔ کہیں کہیں پورے مصرعے غالب کی یاد دلاتے ہیں تو کہیں لفظیات کی سطح پر اثر پذیری دیکھنے کو ملتی ہے۔زیب کی یہ اثر پذیری نہ صرف اسلوب کی سطح پر ہے بلکہ وہ فکری اعتبار سے بھی زیادہ قریب ہیں کیونکہ غالب کی طرح زیب غوری کائنات کو ایک عاشق یاعام انسان کی نگاہ سے دیکھنے کی بجائے ایک مفکر اور دانشور کی نگاہ سے دیکھنا زیادہ پسند کرتے ہیں۔ اسی لیے غالب کی طرح زیب غوری بھی اپنی شاعری میں تخلیق کائنات کے بارے میں سوال اٹھاتے ہیں، وجود اور عدم کی پیچیدگیوں کو سمجھنے کی کوشش کرتے ہیں، انسان، اس کے وجود اور تخلیق کائنات کے ابہام کو جاننے کے لیے بے چین رہتے ہیں، شاید اسی لیے زیب کے یہاں کتاب ماضی کے اوراق پارینہ کو کھولنے کی بار بار کوشش ملتی ہے۔ دراصل زیب کی پوری شاعری انسانی زندگی کے نشیب و فراز کی شاعری ہے اور زندگی صرف عصری مسائل و موضوعات کو محیط نہیں ہوتی ہے بلکہ اس کا رشتہ ماضی سے بھی ہوتا ہے اسی لیے زیب کی شاعری میں موجودہ عہد کی زندگی کے آشوب کے ساتھ ساتھ ماضی کے عرفان اور اس کے شعور کا بھی اظہار ہوتا ہے۔

## نمونہ کلام

چمک رہی ہیں خلا میں ہزار دنیائیں==
نہ جانے کون سے ذرے میں ہے وطن میرا

میں کون ہوں جو ہاتھ رنگوں اپنے خون سے==
میرا وجود میرے لیے ننگ کیوں ہوا

ہوا چلی تھی ہر اک سمت اس کو پانے کی==
نہ کچھ بھی ہاتھ لگا گرد جستجو کے سوا

اندھی ہوا کہاں سے اڑا لائی کیا خبر==
کیاجانے زندگی ہے ورق کس کتاب کا

زیب غوری نے اپنی شاعری میں انفرادی حسیت== کے ساتھ موجودہ عہد کی زندگی کے آشوب کی بھی
بھارت کا جغرافیہ

**بھارت** ایشیا میں واقع ہے۔ یہ دنیا کا رقبہ کے اعتبار سے ساتواں بڑا ملک ہے۔ اس کا کل رقبہ  ہے۔ شمال کا جنوب اس کی طوالت  ہے اور مشرق تا مغرب اس کا عرض  ہے۔ خشکی سرحد کی کل لمبائی  اور سمندری سرحد  پر مشتمل ہے۔
بھارت کے مغرب میں بحر ہند میں واقع بحیرہ عرب ہے۔ جنوب مغرب میں بحیرہ لاکادیو ہے۔ مشرق میں خلیج بنگال اور جنوب میں مکمل بحر ہند ہے۔ جنوب مشرق میں خلیج منار اور آبنائے پالک بھارت اور سری لنکا کے درمیان حائل ہیں۔ آٹھ درجہ چینل کے اس پار لکشادیپ سے  جنوب میں مالدیپ واقع ہے۔ اسی طرح بھارت کے مشرق میں اصل سرزمین ہند سے  دور جزائر انڈمان و نکوبار ہے۔ یہاں بھارت کی سمندری سرحد میانمار، تھائی لینڈ اور انڈونیشیا سے ملتی ہے۔ سرزمین بھارت کے عین جنوب میں آخری آبادی (8°4′38″N, 77°31′56″E) پر کنیاکماری ہے جبکہ بھارت کی سرحد میں جنوب میں سب سے آخری نشان عظیم تر نکوبار جزیرہ میں اندرا پوائنٹ ہے۔ بھارت کا جنوبی ترین حصہ اندرا کول، سیاچین گلیشیئر ہے۔

## حوالہ جات

زمرہ:جغرافیہ بھارت
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
پاڑا

**پاڑا**  جنوبی افریقہ میں رہنے والا ہرن کی نسل کا ایک جانور ہے جو جو بیل سے مشابہ ہوتا ہے۔اس کے نر اور مادہ دونوں کے بڑے بڑے سینگ ہوتے ہیں۔پاڑا گروہ کی صورت میں رہتا ہے۔ ایک گروہ میں ہزاروں پاڑا ہوتے ہیں۔ یہ سبز گھاس کے لیے ہر وقت سفر میں رہتے ہیں۔
## حوالہ جات

زمرہ:افریقا کے ممالیا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
سماء ٹی وی

***سماء ٹی وی*** ایک پاکستانی نیوز اور تفریحی ٹیلی ویژن نیٹ ورک ہے۔ لفظ 'سماء' عربی زبان کا لفظ ہے جس کا براہ راست تذکرہ قرآن میں آیا ہے اور اس کا معنی 'خلاء' یا 'خلائی' ہے۔

## تاریخ
سماء ٹی وی کی بنیاد جاگ براڈکاسٹنگ سسٹمز (پرائیویٹ) لمیٹڈ نے 2007 میں رکھی تھی۔ 2020 میں، سابق صوبائی وزیر، علیم خان نے سماء ٹی وی کو جاگ براڈکاسٹنگ سسٹمز سے اپنی ذیلی رئیل اسٹیٹ کمپنی پارک ویو لمیٹڈ کے ذریعے حاصل کیا۔

## پروگرام

* کرائم سین
* فیصلہ آپ کا
* تفتیش
* مٹسرین
* واردات
* نیوز بیٹ
* عوام کی آواز
* ہم لوگ (ٹی وی سیریز)
* میری کہانی میری زبانی
* ایسا بھی ہوتا ہے
* درجہ شرارت
* سین آن ہے
* کھرا ساچ
* 7 سے 8
* نیا دین
* سماء کے مہمان
* عوض
* شوال از عنبر شمسی

## مزید دیکھیے

* پاکستان میں ٹیلی وژن اسٹیشنوں کی فہرست

## حوالہ جات

## بیرونی روابط

* سماء ٹی وی - سرکاری ویب گاہ
* سماء ٹی وی براہ راست
* سماء ٹی وی براہ راست

زمرہ:پاکستان کے ٹی وی چینل
زمرہ:پاکستان میں ذرائع ابلاغ
زمرہ:2007ء میں قائم ہونے والے ٹیلی ویژن چینل اور اسٹیشن
زمرہ:24 گھنٹے چلنے والے پاکستانی خبروں والے ٹیلی ویژن چینل
زمرہ:پاکستانی ٹیلی ویژن نیٹ ورکس
زمرہ:اردو زبان کے ٹیلی ویژن چینل
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:پاکستان میں 2007ء کی تاسیسات
لارڈ لٹن

**رابرٹ بلور لٹن، فرسٹ ارل آف لٹن** المعروف **لارڈ لٹن**  (پیدائش: 8 نومبر 1831ء - وفات: 24 نومبر 1891ء) برطانوی سیاست دان، سفارت کار اور شاعر تھے۔انھوں نے 12 اپریل 1876ء سے 8 جون 1880ء تک ہندوستان کے وائسرائے اور گورنر جنرل کی خدمات انجام دیں۔ انھیں کے دور ملکہ وکٹوریہ نے قیصرہ ہند کا لقب اختیار کیا۔ وہ مشہور انگریز شاعر اور ناول نگار بلور لٹن کے بیٹے تھے۔

## حالات زندگی
رابرٹ بلور لٹن 8 نومبر 1831ء کو لندن، انگلستان میں پیدا ہوئے۔ 1850ء سے 1875ء تک وہ مختلف سفارتی عہدوں پر معمور رہے اور اس کے بعد وزیر اعظم برطانیہ بینجمن ڈزرائیلی نے انھیں ہندوستان کا وائسرائے مقرر کیا۔ یہ جنگ آزادی 1857ء کے بعد کا پُر آشوب دور تھا جب برطانوی حکومت ہندوستان میں اپنی جڑیں مضبوط کرنے، اپنے حلیف اور دوست پیدا کرنے میں مصروف تھی۔ ان میں پہلا قدم دیسی راجواڑوں کی طرف تھا جنھیں پہلے اس کا یقین دلایا گیا کہ ان کی سرحدیں محفوظ رہیں گی اور ہر قسم کے بیرونی حملوں سے ان کی حفاظت کی جائے گی اور اس کے عوض وہ ضرورت پڑنے پر انگریز حکومت کا ساتھ دیں گے۔ ساتھ ہی ساتھ انھیں اندرونی معاملات میں کافی خود مختاری بھی دی گئی۔ دوسرے مختلف صوبوں خاص طور پر یونائیٹڈ پروونسز اور پنجاب وغیرہ میں زمینداروں اور جاگیرداروں کو بھی حفاظت کی ضمانت دی گئی اور اپنی رعایا پر انھیں پورا اختیار دیا گیا۔ اس پالیسی کو عملی جامہ پہنانے کا کام لارڈ لٹن کو ہی تفویض ہوا۔ اپنے وائسرائے رہنے کے زمانے میں انھیں افغانوں سے بھی معرکہ آرا ہونا پڑا اور اس کے صلہ میں انھیں 1880ء میں ارل کا خطاب دیا گیا۔ 1887ء سے 1891ء تک وہ فرانس میں برطانیہ کے سفیر کے عہدے پر تعینات رہے۔ انھوں نے اپنی شاعری کے مجموعے بھی شائع کیے اور اپنے باپ کی سوانح عمری بھی لکھی جو 1883ء میں شائع ہوئی۔ لارڈ لٹن 24 نومبر 1891ء کو پیرس، فرانس میں وفات پا گئے۔

## حوالہ جات

زمرہ:1831ء کی پیدائشیں
زمرہ:1891ء کی وفیات
زمرہ:وائسرائے ہند
زمرہ:مملکت متحدہ کی پریوی کونسل کے ارکان
زمرہ:مملکت متحدہ کے سفرا برائے فرانس
زمرہ:مملکت متحدہ کے سفرا برائے پرتگال
زمرہ:کامنز زمرہ جس کا ربط ویکی ڈیٹا پر ہے
زمرہ:برطانوی ہند میں 1870ء کی دہائی
زمرہ:برطانوی ہند میں 1880ء کی دہائی
زمرہ:یونیورسٹی آف بون کے فضلا
چمکور

**چمکور صاحب**  بھارت کا ایک آباد مقام ہے۔یہ ضلع روپنگر کا سب ڈویژنل ٹاؤن ہے۔
 چمکور صاحب پہلی جنگ چمکور (1702ء)اوردوسری جنگ چمکور (1704ء کے لیے مشہور ہے۔ یہ جنگیں مغلیہ سلطنت اورگرو گوبند سنگھ کے درمیان لڑی گئی۔ پاکستان کے نامور اردو ادیب اور بیورو کریٹ قدرت اللہ شہابنے اپنی ابتدائی تعلیم بھی چمکور صاحب سے ہی حاصل کی۔

## تفصیلات
چمکور کی مجموعی آبادی 13,920 افراد پر مشتمل ہے اور 278 میٹر سطح سمندر سے بلندی پر واقع ہے۔
## تاریخی واقعات
چمکور صاحب کی اکلوتی خانقاہ " بابا صاحبا " تھِی جن کا اصل نام بابا شہاب الدین اور عرف بابا صاحبا تھا وہ اپنے علاقے کے قاضی تھے اور نیل کا کاروبار کرتے تھ۔اُن کے صحن میں نیل کے بھرے ہوئے مٹکے قطار میں رکھے رہتے تھے۔ایک دفعہ آدھی رات کو سکھوں کے گرو اچانک اُن کے پاس آگئے۔ یہ گرو سرہند کے حاکم سے اپنی جان بچانے کے لیے روپوشی اختیار کیے ہوئے تھے۔گرو نے اُن سے کہا " بابا جی اگر میں اس جلتی ہوئی بھٹی میں کود جاوں ، تو شاید میری روحانیت مجھے آگ کے ضرر سے بچالے ، لیکن سرہند کے مغل حاکم سے بچنے کے لیے انسانی وسیلہ درکار ہے ، اگر تمھارے پاس کوئی وسیلہ ہے تو بتاو " اس پر بابا صاحب نے جواب دیا " گرو جی مہاراج ، وسیلہ روحانی ہو یا انسانی اللہ کے حکم کے بغیر میسر نہیں آتا ، آپ اللہ کا نام لے کر اس نیل کے مٹکے میں بیٹھ جائیں ، شاید اللہ اسی میں بہتری دے " اس کے بعد گرو گاڑے گاڑے نیل سے بھرے مٹکے میں بیٹھ گئے اور باباصاحب نے مٹکے کا منہ کپڑے کی جالی سے ڈھانپ دیا ۔ سرہند کے حاکم نے گرو کی تلاش میں اپنی فوج کی مدد سے چمکور صاحب کا کونہ کونہ چھان مارا ، گردواروں کے گرنتھیوں اور نہنگ اکالیوں کو زمین پر لٹا لٹا کے خوب پٹوایا ،گھروں کی تلاشی لی ، گنے کے کھیتوں کو کاٹ کاٹ کے رکھ دیا ، کچھ سپاہی سلام کرنے کے بہانے بابا شہاب الدین کے پاس بھی آئے ، باتوں باتوں میں انھوں نے باباصاحب کے گھر کا جائزہ بھی لیا اور مایوس ہو کر لوٹ گئے ، راتوں رات مغل فوج اپنی مہم پر روانہ ہو گئی صبح سویرے بابا صاحب نے گرو صاحب کو مٹکے سے نکالا اور لباس تبدیل کرنے کے لیے انھیں نئے کپڑوں کا جوڑا پیش کیا-اس کے بعد گرو صاحب نے کہا " بابا جی اب میں کبھی سفید کپڑے نہیں پہنوں گا ، آج سے نیلا رنگ میرے پنتھ کا رنگ مقرر ہوا-گرو صاحب بابا صاحب کا شکریہ ادا کر کے رخصت ہو گئے ، چند روز بعد چمکور کے گردواروں کے گرنتھی ایک وفد کی صورت میں بابا صاحب کے پاس آئے ، انھوں نے بڑے ادب سے ، نیاز سے بابا صاحب کی خدمت میں ریشم کی ایک تھیلی پیش کی اس تھیلی میں گرو صاحب کے ہاتھ کا لکھا ہوا ایک فرمان تھا ، جس میں سارے سکھ پنتھ کی طرف سے بابا شہاب الدین کو اپنا محسن مانا ہوا تھا اور اس احسان کے بدلے میں گردواروں کی کچھ زمین بھی دائمی طور پر بابا شہاب الدین اور ان کی اولاد کے حق میں وقف کردینے کی پیش کش تھی ، بابا صاحب نے اس فرمان کی پُشت پر گور مکھی زبان میں ایک تحریر لکھ دی جس کا مفہوم یہ تھا کہ " اگر یہ موقع گرو صاحب کے ساتھ جہاد کا ہوتا تو بخدا شہاب الدین خُود اپنے ہاتھ سے اُن کا سر قلم کر دیتا ، لیکن یہ جنگ حاکم اور محکوم کا سیاسی تنازع ہے ، گرو صاحب کے ساتھ میں نے کوئی احسان نہیں کیا فقط اپنا اخلاقی فریضہ ادا کیا ، اس کی اُجرت میرے لیے حلال نہیں ، زمین کی پیش کش کو میں اپنی آل اولاد پر ہمیشہ کے لیے حرام قرار دیتا ہوں ، البتہ میری خواہش ہے کہ چمکور کی حدود میں سُوَر کا گوشت لانا بند ہو جائے ، اگر سکھ قوم یہ درخواست مان لے تو یہ اس کی عنایت ہو گی "سِکھوں نے برضا و رغبت اس شرط کو قبول کر لیا اور اس وقت سے چمکور صاحب میں سُوَر کے گوشت کی سخت ممانعت ہو گئی۔ 
## مزید دیکھیے
* بھارت
* بھارت کے شہروں کی فہرست

## حوالہ جات

زمرہ:ضلع روپنگر کے شہر اور قصبے
زمرہ:سکھ مقامات
ڈی جی سیمنٹ

**ڈی جی سیمنٹ** ایک پاکستانی بلڈنگ میٹریل کمپنی ہے جو نشاط گروپ کی ملکیت ہے۔  یہ پاکستان کی سب سے بڑی سیمنٹ بنانے والی کمپنی ہے جس کی یومیہ پیداواری گنجائش 14،000 ٹن ہے۔  اس کمپنی کے تین فعال پلانٹ ہیں جو خیرپور، چکوال ، ڈیرہ غازی خان اور حب، بلوچستان میں موجود ہیں۔  1992 میں ، نشاط گروپ نے نجکاری سکیم کے تحت کمپنی حاصل کی۔ 

ڈی جی خان سیمنٹ سے مراد ڈیرہ غازی خان سیمنٹ ہے۔اس کی وجہ یہ ہے کہ جنوبی پنجاب کے شہر ڈیرہ غازیخان میں پہلا پلانٹ لگایا گیا تھا۔

## تاریخ
یہ کمپنی 1986 میں پاکستان میں سیمنٹ کی ضروریات کو پورا کرنے کے لیے شروع کی گئی تھی۔ پلانٹ کی فراہمی جاپان کی اوبے انڈسٹریز نے کی تھی۔  ابتدائی طور پر یہ اسٹیٹ سیمنٹ کارپوریشن آف پاکستان کے تحت سرکاری کمپنی تھی جو ہزاروں لوگوں کو روزگار فراہم کرتی تھی۔ اس کمپنی نے اپنا پہلا فعال پلانٹ جنوبی پنجاب کے شہر ڈیرہ غازی خان میں قائم کیا اور اسی نام سے سیمنٹ پیداوار شروع کی۔ یہ جنوبی پنجاب، پاکستان کو صنعتی علاقہ بنانے کی طرف پہلا قدم تھا۔ پھر انھوں نے اپنا دوسرا پلانٹ خیرپور، چکوال میں قائم کیا۔ اس سے ان کی پیداواری صلاحیت میں اضافہ ہوا اور یہ ادارہ بہتر کارکردگی کا مظاہرہ کرنے والی پاکستان کی سیمنٹ کمپنیوں میں شامل ہو گئی۔ 

### توسیع
پاکستان سیمنٹ کی صنعت کی ایک پرکشش مارکیٹ ہے۔ 2015 میں ایک سال میں سیمنٹ کی مقامی طلب میں 12 فیصد اضافے دیکھا گیا تھا۔ اسی لحاظ سے ڈی جی خان سیمنٹ نے اپنی صلاحیت میں اضافہ کرنے کا فیصلہ کیا۔ فعال تعمیراتی صنعت کی وجہ سے پاکستانی سیمنٹ کے مطالبے وقت کے ساتھ بڑھ رہے ہیں۔ 2015 میں ایک اطلاع کے مطابق کہ پاکستان چین اقتصادی راہداری کی وجہ سے مقامی طلب میں زبردست اضافہ ہوا ہے۔ طلب میں اضافے کے ساتھ ہی ڈی جی خان نے اپنا تیسرا اور پاکستان کا سب سے بڑا پلانٹ حب، بلوچستان میں قائم کیا جو پاکستانی میٹروپولیسکراچی کے کنارے پر واقع ہے۔ سیمنٹ مینوفیکچرنگ پلانٹ کو عام طور پر مکمل ہونے میں دو سے تین سال لگتے ہیں۔ لہذا توقع کی جارہی ہے کہ اس پلانٹ کی تعمیر 2018 میں مکمل ہو جائے گی جو ڈی جی خان سیمنٹ کو پاکستان کی سب سے بڑی سیمنٹ مینوفیکچر بنائے گی۔ 

## حصول
حکومت کی ملکیت میں چلنے والی اس کمپنی کو 1992 میں پاکستانی کاروباری گروپ نشاط گروپ نے اپنے کاروبار کو وسعت دینے اور متنوع بنانے کے لیے حاصل کیا تھا۔

## حوالہ جات

زمرہ:1986ء میں قائم ہونے والی تصنیعی کمپنیاں
زمرہ:1986ء میں قائم ہونے والی کمپنیاں
زمرہ:پاکستان سٹاک ایکسچینج میں مندرج کمپنیاں
زمرہ:پاکستان میں 1986ء کی تاسیسات
زمرہ:پاکستانی برانڈ
زمرہ:ضلع ڈیرہ غازی خان
زمرہ:لاہور میں قائم کمپنیاں
زمرہ:نشاط گروپ
زمرہ:لاہور میں تصنیعی کمپنیاں
زمرہ:1986ء میں تاسیس پاکستانی کمپنیاں
ایم سی بی اسلامک بینک

**ایم سی بی اسلامی بینک (ایم آئی بی)** ایک پاکستانی اسلامی بینک ہے جو نشاط گروپ کے ایک بینک  مسلم کمرشل بینک (ایم سی بی) کا ذیلی ادارہ ہے۔ یہ بینک 2015 میں قائم کیا گیا تھا۔ 

2015 میں، ایم آئی بی، ایم سی بی اور این آئی بی بینک کے انضمام سے 7.9 ارب روپے کے سرمایے سے یہ بینک شروع کیا گیا ۔  

## حوالہ جات

زمرہ:2015ء میں قائم ہونے والے بينک
زمرہ:پاکستان میں 2015ء کی تاسیسات
زمرہ:نشاط گروپ
زمرہ:لاہور میں قائم کمپنیاں
زمرہ:2015ء میں تاسیس پاکستانی کمپنیاں
زمرہ:اسلامی بینک
زمرہ:پاکستان کے بینک
نشاط لینن

**نشاط لینن** ایک پاکستانی لباس برانڈ ہے جو لباس پہننے کے لیے تیار ہے ، بغیر کپڑے کے فروخت کرتا ہے۔ 

اس کا صدر دفتر لاہور پاکستان میں مقیم ہے اور یہ پاکستان کے سب سے بڑے خوردہ فروشوں میں سے ایک ہے۔

## حوالہ جات

زمرہ:نشاط گروپ
زمرہ:پاکستان کی ملبوسات کی کمپنیاں
زمرہ:1989ء میں قائم ہونے والی کمپنیاں
زمرہ:پاکستان میں 1951ء کی تاسیسات
زمرہ:1951ء میں قائم ہونے والی کمپنیاں
زمرہ:پاکستان سٹاک ایکسچینج میں مندرج کمپنیاں
زمرہ:پاکستان کی ٹیکسٹائل کمپنیاں
نشاط گروپ

**نشاط گروپ** ایک پاکستانی ملٹی نیشنل کمپنی ہے۔  جس کی بنیاد پاکستان کی ایک امیر ترین شخصیت میاں محمد یحییٰ نے 1951 میں رکھی تھی۔ میاں محمد منشا اس گروپ کے موجودہ چیئرمین ہیں۔  اس کمپنی کا صدر دفتر لاہور پاکستان میں ہے۔ یہ کمپنی پاکستان کے تینوں اسٹاک ایکسچینج میں درج ہے۔ 

## تاریخ
اس کمپنی کی بنیاد میاں یحییٰ نے رکھی تھی بعد میں اس کی ملکیت میاں منشا کے حصے میں آئی۔اس گروپ کی پہلی ٹیکسٹائل مل نشاط ملز فیصل آباد تھی۔

## کمپنیاں
نشاط گروپ پاکستان کی سب سے بڑی کمپنیوں میں سے ایک ہے۔ کچھ کمپنیاں جن کی گروپ کی ملکیت ہے وہ ہیں: 

### اسٹاک ایکسچینج میں درج
مندرجہ ذیل کمپنیاں ہیں جو پاکستانی اسٹاک ایکسچینج میں درج ہیں۔

* آدم جی انشورنس لمیٹڈ
* پاکگن پاور لمیٹڈ
* نشاط پاور لمیٹڈ

#### ڈی جی خان سیمنٹ

ڈی جی خان پاکستانی سیمنٹ بنانے والا ایک بڑا کارخانہ ہے جسے گروپ نے نجکاری سکیم کے تحت 1992 میں حاصل کیا تھا۔ ملک میں اس کے تین فعال کارخانے ہیں۔ یہ کارخانہ ہر سال تقریبا 2 ارب 20 کروڑ روپے کا کاروبار کرتا ہے۔ اس کی پیداواری صلاحیت 14،000 ٹن روزانہ ہے۔ 

#### ایم سی بی بینک

ایم سی بی بینک پاکستان کے چار بڑے بینکوں میں سے ایک ہے۔ اسے پاکستان کا 'بگ 4' سمجھا جاتا ہے۔ اس بینک کو آدم جی گروپ نے بنایا تھا تھا اور اس کو اس وقت کے وزیر اعظم ذوالفقار علی بھٹو نے قومیا لیا تھا۔ 1990 کی دہائی میں اس وقت کی وزیر اعظم نواز شریف کی حکومت نے اس کی نجکاری کی تھی اور نشاط گروپ نے بینک خرید لیا۔

2015 میں ، اس بینک نے تقریبا 66.43 ارب روپے کی آمدنی کی جس کی وجہ سے یہ پاکستان کے بہترین کارکردگی کا مظاہرہ کرنے والے بینکوں میں شامل ہوتا ہے۔

#### نشاط چونیاں

نشاط چونیاں گروپ کو 1990 میں نشاط گروپ کے کاروبار کو متنوع بنانے کے لیے شامل کیا گیا تھا۔ آج نشاط چونیاں گروپ چار کمپنیوں پر مشتمل ہے۔ نشاط چونیاں لمیٹڈ (ایک ٹیکسٹائل کمپنی) ، نشاط چونیاں پاور لمیٹڈ (بجلی پیدا کرنے والی کمپنی)، نشاط چونیاں یو ایس اے انکارپوریشن۔ (ریاستہائے متحدہ میں شامل) اور نشاط چونیاں الیکٹرک کارپوریشن لمیٹڈ (بجلی پیدا کرنے والی کمپنی)۔

#### لال پیر پاور

#### نشاط آٹوموبائل

فروری 2017 میں یہ اعلان کیا گیا تھا کہ دونوں کمپنیاں پاکستان میں کاریں بنانے کا مرکز بنانے کے لیے اکٹھا رہی ہیں۔ 

مارچ 2017 میں اعلان کیا گیا تھا کہ نشاط گروپ فیصل آباد پاکستان میں اپنا پہلا پلانٹ لگائے گا جو الیکٹرک کاروں کے پرزے جوڑ کر گاڑی تیار کرے گا۔  اس منصوبے میں نشاط گروپ کی 42 فیصد حصہ داری ہوگی۔

### غیر مندرج
مندرجہ ذیل کمپنیاں ہیں جو پاکستانی اسٹاک ایکسچینج میں درج نہیں ہیں۔

* نشاط لنن
* آدم جی لائف انشورنس لمیٹڈ
* نشاط ڈیری (پرائیویٹ) لمیٹڈ
* نشاط ہاسپٹیلٹی (پرائیویٹ) لمیٹڈ
* نشاط پیپرز پروڈکٹ کمپنی لمیٹڈ
* پاکستان ایوی ایٹرز اینڈ ایوی ایشن
* سیکیورٹی جنرل انشورنس کمپنی لمیٹڈ
* نشاط ہوٹلوں اور پراپرٹیز لمیٹڈ
* نشاط (عزیز ایوینیو) ہوٹل اینڈ پراپرٹیز لمیٹڈ
* نشاط (گلبرگ) ہوٹل اینڈ پراپرٹیز لمیٹڈ
* نشاط (رائے ونڈ) ہوٹل اینڈ پراپرٹیز لمیٹڈ
* نشاط ایگریکلچر فارمنگ (پرائیویٹ) لمیٹڈ
* نشاط آٹوموبائل (پرائیویٹ) لمیٹڈ
* نشاط ڈویلپرز (پرائیویٹ) لمیٹڈ
* نشاط کموڈٹیز (پرائیویٹ) لمیٹڈ
* لال پیر شمسی توانائی (پرائیویٹ) لمیٹڈ
* نشاط ریئل اسٹیٹ ڈویلپمنٹ کمپنی (پرائیویٹ) لمیٹڈ
* نشاط فارمز سپلائیز (پرائیویٹ) لمیٹڈ
* نشاط انٹرنیشنل ایف زیڈ ای
* نشاط گلوبل چین کمپنی لمیٹڈ
* نشاط یوکے (پرائیویٹ) لمیٹڈ
* نشاط لینن ٹریڈنگ ایل ایل سی
* نشاط یو ایس اے انکارپوریٹڈ

## حوالہ جات

نشاط گروپ
زمرہ:پاکستان میں 1951ء کی تاسیسات
زمرہ:لاہور میں قائم کمپنیاں
زمرہ:1951ء میں تاسیس پاکستانی کمپنیاں
ہیونڈائی نشاط موٹرز

**ہیونڈے نشاط** یا  **ہیونڈائی نشاط** ایک پاکستانی آٹوموبائل صنعت کار کمپنی ہے۔ اس کا صدر دفتر لاہور پاکستانمیں ہے۔ یہ کمپنی ہیونڈائی اور نشاط ملز کا مشترکہ منصوبہ ہے ۔  

**ہیونڈائی** نشاط پاکستان میں **ہیونڈائی** گاڑیوں کا مجاز اسمبلر اور صنعت کار ہے اور یہ فیصل آباد پلانٹ سے سن 2019 میں پیداوار شروع کرے گی۔

## تاریخ
ہیونڈائی 2004 تک دیوان فاروق موٹرز کے اشتراک سے پاکستان میں کاریں اسمبل کیا کرتی تھیں لیکن ان کی اشتراکی کمپنی دیوان فاروق دیوالیہ ہو گئی۔

ہیونڈائی نے 2017 میں نشاط گروپ کے ذیلی ادارہ نشاط ملز کے ساتھ شراکت کرکے پاکستان میں دوبارہ کام شروع کیا۔ ہیونڈائی نشاط موٹر نے *آٹوموٹو ڈویلپمنٹ پالیسی 2016-21 کے* تحت وزارت صنعت و پیداوار کے ساتھ سرمایہ کاری کے معاہدے پر دستخط کیے۔  حکومت کا ارادہ جاپانی اکثریتی کار مارکیٹ کو تیز کرنا اور ٹویوٹا، ہونڈا اور سوزوکی کی گرفت کو کم کرنا ہے، جو مقامی شراکت داروں کے ساتھ پاکستان میں کاریں اسمبل کرتے ہیں۔

## مصنوعات

* ہیونڈائی آئیونق *(ہائبرڈ کمپیکٹ کار)*
* ہیونڈائی سانٹا فے *(درمیانی سائز ایس یو وی)*
* ہیونڈائی گرینڈ اسٹیریکس *(چھوٹی بس)*

## مزید دیکھیے

* پاکستان میں آٹوموٹو انڈسٹری

## حوالہ جات

## بیرونی روابط
* ہیونڈائی نشاط

زمرہ:2017ء میں قائم ہونے والی صنعت گر کمپنیاں
زمرہ:لاہور میں قائم کمپنیاں
زمرہ:پاکستان میں غیر ملکی کمپنیوں کی ذیلی کمپنیاں
زمرہ:پاکستان میں 2017ء کی تاسیسات
زمرہ:نشاط گروپ
زمرہ:لاہور میں تصنیعی کمپنیاں
زمرہ:2017ء میں تاسیس پاکستانی کمپنیاں
زمرہ:پاکستان کے کاروں کے صنعت کار
زمرہ:ویکی ڈیٹا سے مطابقت رکھنے والی مختصر تفصیل
گورداس مان

گورداس مان کی پیدائش 4 جنوری 1957ء کو ہوئی۔ وہ ایک ہندوستانی گلوکار ، نغمہ نگار ، کوریوگرافر اور اداکار ہیں جو بنیادی طور پر پنجابی زبان کی موسیقی اور فلموں سے وابستہ ہیں۔ انھیں پنجابی موسیقی کی سب سے قابل ذکر شخصیت سمجھا جاتا ہے انھیں 1980 میں "دل دا مملا ہے" گیت سے قومی شہرت حاصل ہوئی۔ وہ اب تک 34 البمز ریکارڈ کرچکے ہیں اور 305 سے زیادہ گانے لکھ چکے ہیں۔ 2013 میں انھوں نے ویڈیو بلاگز اور میوزک ویڈیو کے ذریعے اپنے مداحوں سے جڑے رہنے کے لیے اپنا یوٹیوب چینل لانچ کرنے کا اعلان کیا۔ 2015 میں انھوں نے ایم ٹی وی کوک اسٹوڈیو انڈیا میں دلجیت دوسنجھ کے ساتھ "کی بنو دنیا دا" گانے پر پرفارم کیا جو ایم ٹی وی انڈیا پر سیزن 4 قسط 5 ،16 اگست 2015 کو نشر کیا گیا تھا۔
## ابتدائی زندگی
گورداس مان کی پیدائش پنجاب کے شہر گِدربہاہ میں ہوئی ۔ انھوں نے ابتدائی تعلیم گِدربہاہ سے حاصل کی۔ وہ بچپن سے ہی موسیقی اور نقالی سازی میں دلچسپی رکھتے تھے۔

### فلم
پنجابی میں گانے کے علاوہ وہ ہندی ، بنگالی ، تامل ، ہریانوی اور راجستھانی میں بھی روانی رکھتے ہیں۔ بطور اداکار ، انھوں نے پنجابی ، ہندی اور تامل فلموں میں پرفارم کیا ہے  لیکن وہ وارث شاہ میں اپنے مرکزی کردارادا کرنے کی وجہ سے مشہور ہیں۔
### ذاتی زندگی
ان کی شادی منجیت مان سے ہوئی ہے۔  ان کے بیٹے کا نام گورک مان ہے۔20 جنوری 2007 کو ہریانہ ، کے قریب ایک گاؤں میں مان کی گاڑی ٹرک سے ٹکرا گئی۔ اس حادثے میں مان کو  چہرے ، ہاتھوں اور سینے پر معمولی چوٹیں آئیں۔ جبکہ ان کا ڈرائیور گنیش شدید زخمی ہو گیا تھا لیکن جلد  ہی وہ بھی صحت یاب ہو گیا۔
یہ ان کا دوسرا کار حادثہ تھا ۔ پہلا حادثہ 9 جنوری 2001 کو پنجاب کے روپ نگر کے نواحی گاؤں میں مان کی گاڑی اور ٹرک کے مابین تصادم تھا۔ اس حادثے میں مان کا ڈرائیور تیجپال چل بسا۔ مان نے بعد میں اعتراف کیا کہ ان کے ڈرائیور نے اس سے حادثے سے کچھ منٹ قبل  انہیںاپنی سیٹ بیلٹ پہننے کو کہا۔ مان کا خیال ہے کہ اگر وہ اپنے ڈرائیور کے مشورے کو نہ مانتے تو وہ آج اس دنیا میں نہ ہوتے۔۔ بعد میں انھوں نے اپنے ڈرائیور کے لیے ایک گیت "بیتھی سادے نہال ساوری ایکٹر گیئ" لکھا اور پیش کیا ، جو ان کا اچھا دوست بھی تھا۔

زمرہ:پنجاب، بھارت کے گلوکار
زمرہ:ہندی سنیما کے مرد اداکار
زمرہ:پنجابی سنیما کے مرد اداکار
زمرہ:پنجاب، بھارت کے مرد اداکار
زمرہ:پنجابی گلوکار
زمرہ:اکیسویں صدی کے پنجابی مرد اداکار
زمرہ:اردو سنیما میں مرد اداکار
زمرہ:تمل سنیما کے مرد اداکار
زمرہ:1957ء کی پیدائشیں
زمرہ:بیسویں صدی کے بھارتی مرد اداکار
زمرہ:اکیسویں صدی کے بھارتی مرد اداکار
زمرہ:پنجابی زبان کے گلوکار
زمرہ:ویکی ڈیٹا سے مطابقت رکھنے والی مختصر تفصیل
زمرہ:بقید حیات شخصیات
زمرہ:بھارتی گلوکار
زمرہ:پنجابی شخصیات
رؤف عباسی

بہرام ڈاکو (انگریزی: Behram Daku) پنجابی زبان میں فلم کا آغاز کیا۔ فلم كى نمائش 13 اگست، 1980ء كو ہوئى یہ فلم برطانوی حکومت اور ایکشن فلموں پر مبنی ہے۔ یہ فلم پاکستان کے باکس آفس میں سپر ہٹ ہوئی، فلم کے ہدایت کار رؤف عباسی تھے